CELEX: 32017D1460
Language: sl
Date: 2017-08-08 00:00:00
Title: Izvedbeni sklep Komisije (EU) 2017/1460 z dne 8. avgusta 2017 o spremembi Izvedbenega sklepa (EU) 2016/2008 o nadzornih ukrepih za zdravje živali v zvezi z vozličastim dermatitisom v nekaterih državah članicah (notificirano pod dokumentarno številko C(2017) 5471) (Besedilo velja za EGP. )

11.8.2017   
            
            
               SL
            
            
               Uradni list Evropske unije
            
            
               L 208/42
            
         IZVEDBENI SKLEP KOMISIJE (EU) 2017/1460
   z dne 8. avgusta 2017
   o spremembi Izvedbenega sklepa (EU) 2016/2008 o nadzornih ukrepih za zdravje živali v zvezi z vozličastim dermatitisom v nekaterih državah članicah
   
      
         (notificirano pod dokumentarno številko C(2017) 5471)
      
   
   (Besedilo velja za EGP)
   EVROPSKA KOMISIJA JE —
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (3) ter zlasti člena 14(2), člena 19(1)(a) in (3)(a) ter člena 19(4) in (6) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (4), ter zlasti člena 4(3) Direktive,
   ob upoštevanju naslednjega:
   
               (1)
            
            
               Direktiva 92/119/EGS določa splošne nadzorne ukrepe, ki se uporabijo v primeru izbruha določenih živalskih bolezni, vključno z vozličastim dermatitisom. Ti nadzorni ukrepi vključujejo vzpostavitev okuženih in ogroženih območij okoli okuženega gospodarstva ter določajo cepljenje v izrednih razmerah v primeru izbruha vozličastega dermatitisa kot dopolnilo k drugim nadzornim ukrepom.
            
         
               (2)
            
            
               Izvedbeni sklep Komisije (EU) 2016/2008 (5) določa nadzorne ukrepe za zdravje živali v zvezi s pojavom vozličastega dermatitisa v nekaterih državah članicah ali njihovih delih, kot so navedeni v Prilogi I k navedenemu sklepu, vključno z minimalnimi zahtevami za programe cepljenja proti vozličastemu dermatitisu, ki so jih države članice predložile Komisiji v odobritev. Okužena območja opredeljuje kot dele ozemlja države članice iz dela II Priloge I k navedenemu izvedbenemu sklepu, ki vključujejo območja, na katerih je bil potrjen vozličasti dermatitis, ter vsa okužena in ogrožena območja, vzpostavljena v skladu z Direktivo 92/119/EGS, in kjer se cepljenje proti vozličastemu dermatitisu lahko izvaja po odobritvi programov cepljenja. Prosta območja s cepljenjem pa opredeljuje kot dele ozemlja države članice iz dela I navedene priloge, ki vključujejo območja zunaj okuženih območij, kjer se cepljenje proti vozličastemu dermatitisu izvaja po odobritvi programov cepljenja.
            
         
               (3)
            
            
               Izvedbeni sklep (EU) 2016/2008 določa posebne ukrepe za zmanjšanje tveganja in trgovinske omejitve v zvezi z živim govedom in divjimi prežvekovalci v ujetništvu, njihovim zarodnim materialom in drugimi proizvodi navedenih živali, ki se vzpostavijo na okuženih območjih in prostih območjih s cepljenjem, da se čim bolj zmanjša tveganje za širjenje vozličastega dermatitisa.
            
         
               (4)
            
            
               V poročilu Evropske agencije za varnost hrane (v nadaljnjem besedilu: EFSA) o vozličastem dermatitisu, sprejetem 27. marca 2017 (6) (v nadaljnjem besedilu: poročilo EFSA iz leta 2017), je navedeno, da rezultati analize razpoložljivih epidemioloških podatkov o vozličastem dermatitisu v Evropi do leta 2016 kažejo, da je bilo z akcijami masovnega cepljenja proti vozličastemu dermatitisu, kjer so se ustrezno izvajale, mogoče obvladati bolezen s preprečevanjem pojava novih izbruhov. Ti rezultati potrjujejo rezultate predhodnega nujnega obvestila o vozličastem dermatitisu, ki ga je EFSA sprejela 29. julija 2016 (7) (v nadaljnjem besedilu: obvestilo EFSA iz leta 2016), da je masovno cepljenje najučinkovitejši ukrep za nadzor vozličastega dermatitisa, zlasti, če so se cepljene živali zaščitile že pred izbruhom bolezni, in sicer s preventivnim cepljenjem.
            
         
               (5)
            
            
               Obvestilo EFSA iz leta 2016 in poročilo EFSA iz leta 2017 sta potrdila, da so bile nedavne akcije cepljenja proti vozličastemu dermatitisu tako učinkovite, da bi se ustrezno cepljeno govedo lahko premaknilo s prostega območja s cepljenjem, ki se nahaja v določeni državi članici, bodisi v drugo državo članico ali tretjo državo bodisi znotraj prostega območja s cepljenjem ali okuženega območja v isti državi članici, in sicer z uporabo manj omejevalnih pravil. Iz istega razloga bi se morala manj omejevalna pravila uporabljati za premike necepljenih telet, ki so jih skotile cepljene matere, kadar se premaknejo znotraj istega območja v isti državi članici. Manj omejevalna pravila bi se morala uporabljati tudi za premike necepljenega goveda in divjih prežvekovalcev v ujetništvu znotraj istega prostega območja s cepljenjem v isti državi članici, kadar se uvozijo iz držav članic ali tretjih držav ali njihovih območij, za katera ne veljajo omejitve v zvezi z vozličastim dermatitisom, saj se te vrste premikov lahko štejejo za premike z majhnim tveganjem za širjenje bolezni.
            
         
               (6)
            
            
               Tri države članice, in sicer Hrvaška, Bolgarija in Grčija, ki trenutno izvajajo cepljenje proti vozličastemu dermatitisu in so navedene v Prilogi I k Izvedbenemu sklepu (EU) 2016/2008, so zaprosile, da se navedeni izvedbeni sklep spremeni, zlasti pa členi 4, 5 in 6 Sklepa, in sicer, da se vanj vključijo manj omejevalna pravila za premike cepljenega goveda in divjih prežvekovalcev v ujetništvu, če se ponovno cepijo, ter za premike necepljenih telet, ki so jih skotile cepljene matere. Poleg tega je Hrvaška zaprosila za manj omejevalna pravila v zvezi s premiki necepljenega goveda in divjih prežvekovalcev v ujetništvu, ki izvirajo iz držav članic ali tretjih držav ali njihovih območij, za katera ne veljajo omejitve zaradi potrjene prisotnosti vozličastega dermatitisa ali cepljenja proti njemu.
            
         
               (7)
            
            
               Tveganje za širjenje vozličastega dermatitisa zaradi premika živega goveda in divjih prežvekovalcev v ujetništvu, cepljenih proti vozličastemu dermatitisu, je večje, kadar so cepljeni prvič, v primerjavi z istim tveganjem, kadar so ponovno cepljeni in so zaradi predhodnega cepljenja še vedno imuni. V skladu s tem je tveganje za širjenje vozličastega dermatitisa večje, kadar na gospodarstvu izvora teh živali cepljenje poteka prvič, v primerjavi z istim tveganjem, kadar na gospodarstvu poteka ponovno cepljenje v obdobju, ko so prisotne živali zaradi predhodnega cepljenja še vedno imune. Zato je primerno razlikovati omejevalna pravila, ki se uporabljajo za vsako od navedenih situacij, ob upoštevanju trajanja imunosti zaradi cepiva proti vozličastemu dermatitisu v skladu z navodili proizvajalcev.
            
         
               (8)
            
            
               Zahteve v zvezi z odstopanji in posebnimi pogoji za odpremo živega goveda in divjih prežvekovalcev v ujetništvu s prostih območij s cepljenjem in okuženih območij ter znotraj njih bi bilo zato treba spremeniti in ustrezno spremeniti člene 4, 5, 6 in 12 Izvedbenega sklepa (EU) 2016/2008.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Izvedbeni sklep (EU) 2016/2008 se spremeni:
   
               1.
            
            
               v členu 4 se odstavek 1 spremeni:
               
                           (a)
                        
                        
                           v točki (a) se točka (i) nadomesti z naslednjim:
                           
                                       „(i)
                                    
                                    
                                       živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ter prihajajo z gospodarstva izvora, kjer so bivale najmanj 28 dni. Na tem gospodarstvu izvora so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“;
                                    
                                 
                     
                           (b)
                        
                        
                           v točki (b) se točka (i) nadomesti z naslednjim:
                           
                                       „(i)
                                    
                                    
                                       živali so bile cepljene proti vozličastemu dermatitisu vsaj tri mesece pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“;
                                    
                                 
                     
                           (c)
                        
                        
                           v točki (c) se točka (ii) nadomesti z naslednjim:
                           
                                       „(ii)
                                    
                                    
                                       živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“.
                                    
                                 
                     
         
               2.
            
            
               V členu 5(1) se točka (b) nadomesti z naslednjim:
               
                           „(b)
                        
                        
                           živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“.
                        
                     
         
               3.
            
            
               Člen 6 se nadomesti z naslednjim:
               „Člen 6
               Posebni pogoji za odpremo živega goveda in divjih prežvekovalcev v ujetništvu znotraj območij iz dela II Priloge I v isti državi članici
               1.   Z odstopanjem od prepovedi iz točke (a) člena 3 ter v skladu z odstavkom 2 tega člena lahko pristojni organ odobri odpremo pošiljk živega goveda in divjih prežvekovalcev v ujetništvu z gospodarstev na območju iz dela II Priloge I v namembni kraj, ki je znotraj drugega območja iz dela II Priloge I v isti državi članici.
               2.   Odstopanje iz odstavka 1 se uporablja le za pošiljke živega goveda in divjih prežvekovalcev v ujetništvu, če živali izpolnjujejo vsaj enega od naslednjih pogojev:
               
                           (a)
                        
                        
                           živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;
                        
                     
                           (b)
                        
                        
                           živali se lahko ne glede na njihov individualni status cepljenja ali cepljenje proti vozličastemu dermatitisu na njihovem gospodarstvu izvora prepeljejo v klavnico za nujni zakol, če za gospodarstvo izvora ne veljajo omejitve iz Direktive 92/119/EGS v zvezi z vozličastim dermatitisom, ki tak premik prepovedujejo;
                        
                     
                           (c)
                        
                        
                           živali so necepljeni potomci, mlajši od šestih mesecev, ki so jih skotile matere, cepljene vsaj 28 dni pred skotitvijo, ki so na datum skotitve po navedbah proizvajalca cepiva še vedno v obdobju imunosti in se lahko premaknejo na drugo gospodarstvo ali v klavnico za takojšnji zakol. Na gospodarstvu izvora teh živali so bile vse živali dovzetnih vrst cepljene vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere ter za zadevno gospodarstvo ne veljajo omejitve iz Direktive 92/119/EGS v zvezi z vozličastim dermatitisom, ki tak premik prepovedujejo.“.
                        
                     
         
               4.
            
            
               Za členom 6 se vstavi naslednji člen 6a:
               „Člen 6a
               Posebni pogoji za odpremo živega goveda in divjih prežvekovalcev v ujetništvu z območij iz dela I Priloge I na območja iz dela I ali dela II Priloge I v isti državi članici
               1.   Z odstopanjem od prepovedi iz točke (a) člena 3 ter v skladu z odstavkom 2 tega člena lahko pristojni organ odobri odpremo pošiljk živega goveda in divjih prežvekovalcev v ujetništvu z gospodarstev na območju iz dela I Priloge I v namembni kraj, ki je znotraj drugega območja iz dela I ali dela II Priloge I v isti državi članici.
               2.   Odstopanje iz odstavka 1 se uporablja le za pošiljke živega goveda in divjih prežvekovalcev v ujetništvu, če živali izpolnjujejo vsaj enega od naslednjih pogojev:
               
                           (a)
                        
                        
                           živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;
                        
                     
                           (b)
                        
                        
                           živali se lahko ne glede na njihov individualni status cepljenja ali cepljenje proti vozličastemu dermatitisu na njihovem gospodarstvu izvora prepeljejo v klavnico za nujni zakol, če za gospodarstvo izvora ne veljajo omejitve iz Direktive 92/119/EGS v zvezi z vozličastim dermatitisom, ki tak premik prepovedujejo;
                        
                     
                           (c)
                        
                        
                           živali so necepljeni potomci, mlajši od šestih mesecev, ki so jih skotile matere, cepljene vsaj 28 dni pred skotitvijo, ki so na datum skotitve po navedbah proizvajalca cepiva še vedno v obdobju imunosti in se lahko premaknejo na drugo gospodarstvo ali v klavnico za takojšnji zakol. Na gospodarstvu izvora teh živali so bile vse živali dovzetnih vrst cepljene vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere ter za zadevno gospodarstvo ne veljajo omejitve iz Direktive 92/119/EGS v zvezi z vozličastim dermatitisom, ki tak premik prepovedujejo;
                        
                     
                           (d)
                        
                        
                           živali so na gospodarstvo prispele pred manj kot tremi meseci iz druge države članice ali tretje države ali njenega območja, za katero ne veljajo omejitve zaradi potrditve vozličastega dermatitisa ali cepljenja proti vozličastemu dermatitisu, in se lahko premaknejo v klavnico za takojšnji zakol. Na gospodarstvu izvora teh živali so bile vse druge živali dovzetnih vrst cepljene vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere ter za zadevno gospodarstvo ne veljajo omejitve iz Direktive 92/119/EGS v zvezi z vozličastim dermatitisom, ki tak premik prepovedujejo.“.
                        
                     
         
               5.
            
            
               V členu 12 se uvodni stavek nadomesti z naslednjim:
               „Pristojni organ zagotovi, da postopek usmerjanja za prevoz živega goveda in divjih prežvekovalcev v ujetništvu, nepredelanih živalskih stranskih proizvodov in neobdelanih kož z dlako ali brez dlake, za katere veljajo odstopanja iz členov 4, 5, 8 in 9, izpolnjuje naslednje zahteve:“.
            
         Člen 2
   Ta sklep je naslovljen na države članice.
   
      V Bruslju, 8. avgusta 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 62, 15.3.1993, str. 69.
   
      (4)  UL L 18, 23.1.2003, str. 11.
   
      (5)  Izvedbeni sklep Komisije (EU) 2016/2008 z dne 15. novembra 2016 o nadzornih ukrepih za zdravje živali v zvezi z vozličastim dermatitisom v nekaterih državah članicah (UL L 310, 17.11.2016, str. 51).
   
      (6)  EFSA Journal 2017;15(4):4773.
   
      (7)  EFSA Journal 2016;14(8):4573.